Arabat deomp evelato ankounachaat ez eo Mari mamm an Aotrou Doue, hag en hevelep amzer mamm an Ebestel hag o Rouanez.  Ya. Mari a zo Rouanez an Ebestel.  Hag holl, Per da genta, int leun a garantez hag a zoujans eviti. Ar Werchez he deus doujans dan Ebestel, dre mo deus galloud en Iliz; an Ebestel o deus doujans dar Werchez rak hi eo Mamm o Salver. O selaou a ra pa embannont komz an Aotrou Doue; hag int-i a zo eul levenez evito dont den em voda endro dezi dhe selaou o konta buhez ar Mabig Jezuz e Betleem, en Ejipt, e Nazared.  104  Chom e kichen Mari a zo ouspenn-se eun dudi evito, gwelout a reont dirazo kaera skouer a santelez en deus gwelet  daoulagad an den. Enni e welont holl santelez o Mestr. Kennerzet gant he skoueriou santel, gant he chomzou karantezus, Per hag an Ebestel a ya seder dre ar bed da brezeg an Aviel; en o ene e kavint bremañ nerz awalch da zont a benn eus fallagriez an dud hag an diaoul.